Fila brasileiro

Fila brasileiro on brasilialainen koirarotu, joka kuuluu FCI:n roturyhmään 2. Sen kasvattaminen Tanskassa on ollut kiellettyä vuodesta 2010.

 Ulkonäkö 
Urosten säkäkorkeus vaihtelee välillä 65–75 cm ja narttujen välillä 60–70 cm; ensiksi mainittujen vähimmäispaino on 50 kg ja jälkimmäisten 40 kg. Karvapeite on lyhyt ja sileä. Sallitut värit ovat kellertävä (fawn), tiikerijuovainen (brindle) ja musta; joko mustalla maskilla tai ilman. Valkoiset merkit sallitaan rinnassa, käpälissä ja hännänpäässä, mutta muualla ne ovat epätoivottavat; valkoista ei koskaan tule olla yli 1/4 koko rungon värityksestä.Rotumääritelmä: Fila Brasileiro. Suomen Kennelliitto, 21.3.2017. Haettu 3.2.2021.

 Luonne ja käyttäytyminen 
Fila brasileiro on luonteeltaan rohkea ja päättäväinen. Se on myös uskollinen ja kiintynyt perheeseensä. Fila brasileirolla on voimakas taipumus vartioimiseen, ja se saattaa olla epäluuloinen vieraita kohtaan. Isäntäväkeään kohtaan ne ovat tottelevaisia, lauhkeita ja erityisen kärsivällisiä lasten suhteen.

 Alkuperä 
pienoiskuva|Fila brasileiro venäläisessä postimerkissä.
Rotu polveutuu konkistadoreiden mukanaan Etelä-Amerikkaan tuomista mastiffeista, joita risteytettiin bulldoggien ja vihikoirien kanssa.Morris, Desmond. Dogs - The Ultimate Dictionary of Over 1000 Dog Breeds, s. 336. Trafalgar Square, 2008: North Pomfret, Vermont. Se kehitettiin alun perin karanneiden orjien kiinniottamiseen ja suurriistan metsästykseen. Yhdysvaltain merijalkaväki käyttää rotua palveluskoirana.

 Lähteet 
Bullmastiffit & mastiffit ry.

 Viitteet 

 Aiheesta muualla 

Rotumääritelmä (Suomen Kennelliitto, pdf)

Luokka:FCI 2 Pinserit, snautserit, molossityyppiset ja sveitsinpaimenkoirat
Luokka:Mastiffit
Luokka:Brasilialaiset koirarodut